Ριχάρδος Γκρέυ, 4ος βαρόνος Γκρέυ του Κόντνορ

Ο Ριχάρδος Γκρέυ, 4ος βαρόνος Γκρέυ του Κόντνορ, αγγλ.:Richard Grey, 1st or 4th Baron Grey of Codnor (  – 1 Αυγούστου 1418)  ήταν Άγγλος στρατιωτικός και διπλωμάτης. Διορίστηκε αρχιθαλαμηπόλος και κυβερνήτης του κάστρου Ρόξμπουργκ, τώρα κάστρου Φλόερς.

 Στρατιωτική και διπλωματική υπηρεσία 
Το 1400 διορίστηκε ναύαρχος του βασιλικού στόλου από τον Τάμεση προς τα βόρεια και την ίδια χρονιά διορίστηκε κυβερνήτης του Κάστρου Ρόξμπουργκ. Το 1402 ήταν ένας από τους επιτρόπους, που διορίστηκαν για να συνομιλήσουν με τον Όουεν Γκλίντουρ για την απελευθέρωση του Ρέτζιναλντ Γκρέυ 3ου βαρόνου Γκρέυ του Ρούθιν. Διορίστηκε δικαστής της Νότιας Ουαλίας το 1403, θέση που κατείχε μέχρι το 1407, και από το 1404 έως το 1413 υπηρέτησε ως καγκελάριος του Νοικοκυριού. Kingsford, C. L. rev. Griffiths, R. A. (January 2008).  Το 1405 ο Γκρέυ υπέβαλε ορισμένες σκέψεις σχετικά με την κατάσταση της Ουαλίας στον βασιλιά και το συμβούλιο, και στις 2 Δεκεμβρίου διορίστηκε υποδιοικητής της Νότιας Ουαλίας, και κατείχε τη θέση μέχρι την 1η Φεβρουαρίου 1406. Το 1405 ο Γκρέυ ενεπλάκη επίσης σε διαμάχη με τον Ερρίκο Μπωμόν 5ο βαρόνο Μπωμόν, ως προς το ποιος από αυτούς δικαιούταν το προβάδισμα, η παλαιότερη καταγραφή τέτοιας διαμάχης μεταξύ δύο βαρόνων. Εκείνη τη χρονιά ενήργησε επίσης ως μαρεσάλης κατά την απουσία του Ραλφ ντε Νέβιλ 1ου κόμη του Γουέστμορλαντ, το 1406 ήταν επίτροπος για την είσπραξη προστίμων από τους Ουαλούς επαναστάτες, το 1407 έγινε φύλακας του Κάστρου του Νότιγχαμ και δασοφύλακας του Δάσους του Σέργουντ, και το 1413 κυβερνήτης του Φρονσάκ στην Ακουιτανία.

Από το 1412 απασχολούνταν συνεχώς σε διπλωματικές αποστολές. Το 1413 ήταν ένας από τους πρεσβευτές, που μετείχαν σε διαπραγματεύσεις για τον γάμο μεταξύ του Ερρίκου (Ε΄), πρίγκιπα της Ουαλίας, και της Άννας των Βαλουά, κόρης του Ιωάννη του Άφοβου δούκα της Βουργουνδίας. Τον επόμενο χρόνο ήταν ένας από εκείνους, που διορίστηκαν για να εξασφαλίσουν παράταση της εκεχειρίας με τη Γαλλία, και ένας από τους πρεσβευτές που διαπραγματεύτηκαν έναν γάμο μεταξύ του Ερρίκου Ε΄ και της Αικατερίνης Βαλουά της Γαλλίας. Τον Αύγουστο του 1415 προσλήφθηκε, για να διαπραγματευτεί μία εκεχειρία με τον Ροβέρτο Στιούαρτ δούκα του Όλμπανυ, αντιβασιλιά της Σκωτίας, και λίγο αργότερα διορίστηκε φύλακας των Ανατολικών Συνόρων. Το 1418 ήταν κυβερνήτης του Κάστρου του Αρζεντάν στη Νορμανδία.

Ο Γκρέυ κλήθηκε στο Κοινοβούλιο στις 17 Σεπτεμβρίου 1397, και χρίστηκε Ιππότης της Περικνημίδος π. το 1404.

Απεβίωσε την 1η Αυγούστου 1418, πιθανώς στη Γαλλία, και τάφηκε στη Μονή του Άιλσφορντ στο Κεντ. Kingsford, C. L. rev. Griffiths, R. A. (January 2008). 

 Οικογένεια 
Ο Γκρέυ ήταν γιος του Ερρίκου ντε Γκρέυ (απεβ. 1379) και διαδέχθηκε τον παππού του Ιωάννη ντε Γκρέυ 3ο βαρόνο Γκρέυ του Κόντνορ (1305–1392) στη βαρονία του Γκρέυ του Κόντνορ. Το 1387 νυμφεύτηκε την Ελισάβετ, κόρη του Ραλφ Μπάσετ του Σάπκοτ, ο οποίος απεβίωσε μετά το 1446, και απέκτησαν δύο γιους και τρεις κόρες:
 Ιωάννης (), που τον διαδέχθηκε ως 5ος βαρόνος·
 Ερρίκος ( –1443), που διαδέχθηκε τον αδελφό του ως 8ος βαρόνος·
 Ερρίκος, 7ος βαρόνος Γκρέυ του Κόντνορ.
 Ελισάβετ, παντρεύτηκε τον Ιωάννη λα Ζους·
 Ελεονώρα, παντρεύτηκε τον Τόμας Νιούπορτ·
 Λούσυ, παντρεύτηκε τον Ρόουλαντ Λέντχολ.  

Η βαρονία τέθηκε σε αναστολή μεταξύ των τριών αδελφών μετά το τέλος του 7ου βαρόνου· ο τερματισμός της αναστολής το 1989 χορηγήθηκε υπέρ ενός απογόνου της Λούσυ.

 Σημειώσεις 

 Αναφορές 

 Βιβλιογραφία
 Kingsford, Charles Lethbridge (1890). "Grey, Richard de". In Stephen, Leslie; Lee, Sidney (eds.). Dictionary of National Biography. Vol. 23. London: Smith, Elder & Co.
 Mosley, Charles (1999). Burke's Peerage and Baronetage in Great Britain and Ireland. Vol. 1 of 2 vols. London: Genealogical Publishing Ltd.
 Cokayne, George E.; Gibbs, Vicary; Doubleday, Harry (1949). The Complete Peerage of Great Britain and Ireland. London: St Catherine's Press.

Κατηγορία:Τάγμα της Περικνημίδας
Κατηγορία:Οικογένεια Γκρέυ